Դանիայի ազգային պատկերասրահ

**Դանիայի ազգային պատկերասրահ** (, SMK), ազգային պատկերասրահ Դանիայում,  գտնվում է Կոպենհագենի կենտրոնում։

Թանգարանը հավաքում, գրանցում, պահպանում, հետազոտում և ուսումնասիրում է 14-րդ դարից մինչև մեր օրեր դանիական, ինչպես նաև օտարերկրյա արվեստի նմուշները։

## Պատմություն
thumb
Դանիայի ազգային պատկերասրահի հավաքածուի հենքը եղել է դանիական միապետերի արվեստի պալատը (): Երբ գերմանացի Գերհարդ Մորելը 1750 թվականին դարձավ Ֆրեդերիկ V-ի Արվեստի պալատի պահապանը, նա թագավորին առաջարկեց ստեղծել նկարների առանձին հավաքածու։ Համոզված լինելու համար, որ իր հավաքածուն չի զիջում այլ թագավորական ընտանիքների և տեղական կոմսերի հավաքածուներին, թագավորը գնեց բազում իտալական, հոլանդական և գերմանական նկարներ։ Հավաքածուն համալրվեց նաև ֆլամանդական և հոլանդական արվեստի լավագույն նմուշներով։ Մորելի օրոք ձեռք բերվեց Անդրեա Մանտենյայի «Քրիստոսը որպես տառապանքի փրկիչ» կտավը։ Թագավորական արվեստի պատկերասրահը (Det Kongelige Billedgalleri) մինչև 1884 թվականը գտնվել է Քրիստիանսբորգ պալատում, մինչև 1896 թվականին թանգարանի բացմամբ ունեցավ նոր շենք։

Այդ ժամանակից ի վեր մի շարք մեծ գնումներ արվեցին։ XIX դարում գերիշխում էր դանիացի արվեստագետների գործերը, ուստի թանգարանն ունի Դանիայի ոսկե դարաշրջանի անզուգական հավաքածու։ Երկրում ստեղծվում էին բարձր գեղարվեստական որակի գործեր, և 1754 թվականին ստեղծվեց Դանիայի գեղարվեստի թագավորական ակադեմիան։
thumb|Հին և նոր շենքերի հանդիպում
Վերջին տարիներին հավաքածուն համալրվել է նվիրատվություններով և երկարաժամկետ փոխառություններով։ 1928 թվականին թանգարանին է նվիրաբերվել Յոհանես Թամփսի վաղ ֆրանսիացի ժամանակակից նկարիչների կտավների հավաքածուն, որին հաջորդել է ֆրանսիական ավանդույթով քանդակների ու կտավների գնումը։

## Ճարտարապետություն
Թանգարանի նախնական շենքը նախագծել է դանիացի ճարտարապետ Վիլհելմ Դահլերուպը և Գ. Ե. Ու. Մյոլերը։ Շենքը կառուցվել է 1889-1896 թվականներին Իտալական Վերածննդի ճարտարապետական ոճով։

Թանգարանի հետևի մասի ժամանակակից նոր ընդլայնումը նախագծել է ճարտարապետ Աննա Մարիա Ինդրիոն և Arkitektfirmaet C. F. Møller ճարտարապետական ընկերությունից Մադս Մյոլլերը։ 1998 թվականին թանգարանն ընդլայնվեց և այնտեղ տեղավորվեց ժամանակակից արվեստի հավաքածուն։ Երկու շինությունները միմյանց կապված են «Քանդակների փողոց» ապակեպատ ճեմուղով և թատրոնով։

## Հավաքածու
[thumbnail|[Հռոմեական օստերիայում (նկար)|Հռոմեական օստերիայում, Կարլ Հենրիխ Բլոխ, 1866]]
Թանգարանի հավաքածուն կազմում է գրեթե 9000 նկար և քանդակ, ինչպես նաև 240000 արվեստի գործեր թղթի վրա, հնագույն  ժամանակների, միջին դարերի և Վերածննդի դարաշրջանի ավելի քան 2600 գիպսե ֆիգուրներ։ Թանգարանի հիմնական հավաքածուի գերակշիռ մասը Դանիայի թագավորների պալատների արվեստի գործերն են։

Հավաքածուում ներառված են՝
* Եվրոպական արվեստ 1300-1800 թվականներ
* Դանիական և սկանդինավյան արվեստ 1750-1900 թվականներ
* Ֆրանսիական արվեստ 1900-1930 թվականներ
* Դանիական և միջազգային արվեստ 1900 թվականից հետո
* Գրաֆիկական արվեստի թագավորական հավաքածու
* Թագավորական գիպսե հավաքածու

## Պատկերասրահ

St. Michael and the Dragon by unknown Spanish artist - Statens Museum for Kunst - DSC08174.JPG|Անհայտ իսպանացի նկարիչ, Սուրբ Միքայելն ու վիշապը
Donato Bramante, Den hellige Christophorus (c. 1490).jpg|Դոնատո Բրամանտե, «Սուրբ Քրիստոֆերը», 1490
Korsfæstelsen.jpg|Լուկաս Կրանախ Ավագ (1472-1553),  «Խաչելություն»
Bortførelse på en enhjørning.jpg|Ալբրեխտ Դյուրեր, «Միաեղջյուրի հափշտակում», 1516
Lucas Cranach d.Ä. - Das Urteil des Paris (Statens Museum for Kunst).jpg||Լուկաս Կրանախ Ավագ, «Փարիզի դատավճիռ», 1527
Asiatisk Compagnis bygninger, set fra St. Annæ Gade.jpg|Ուիլհելմ Համերսհեյ, «Սուրբ Աննա փողոցից երևացող ասիական ընկերության շենքերը», 1902
Dansk landskab 1891 by Harald Slott-Møller.jpg|Հերալդ Սլոթ Մյոլլեր, «Դանիական բնանկար», 1891
Artemis.jpg|Ուիլհելմ Համերսհեյ, «Արտեմիս», 1893-1894
Lucas Cranach the Elder - Venus with Cupid Stealing Honey - Google Art Project.jpg| Լուկաս Կրանախ Ավագ, «Վեներան ու կուպիդոնը. մեղրի գող», 1530
Isabel de Borbón, from Statens Museum for Kunst, by Diego Velázquez.jpg|Դիեգո Վելասկես, «Իզաբելլա Բուրբոն», 1630
Buste af Camilla Barbadori. Moder til Pave Urban VIII Barberini.jpg|Լորենցո Բերնինի,  Կամիլա Բարբադորի կիսանդրին, 1619
Modigliani alice.jpg|Ամեդեո Մոդիլիանի, «Ալիս», 1915, 


## Ծանոթագրություններ

## Արտաքին հղումներ
* National Gallery of Denmark website
* Copenhagen-Portal - Denmark's National Gallery 

Կատեգորիա:1890-ականների ճարտարապետություն
Կատեգորիա:1896 հիմնադրումներ
Կատեգորիա:1896 հիմնադրումներ Դանիայում
Կատեգորիա:1896 հիմնադրված թանգարաններ
Կատեգորիա:Դանիայի թանգարաններ
Կատեգորիա:Կոպենհագեն
Կատեգորիա:Պատկերասրահներ